เป็นร้านขนมที่เหมือนจะเป็น chain ของร้าน sushi hiro ตั้งอยู่ข้างๆกันเลยค่ะ ร้านน่ารักเมนูหน้าร้านน่ากินมากเลยลองสักหน่อย

ที่สั่งมา
-Macadamia Choco cookies (95 บาท) ตัวนี้วางอยู่ตรงแคชเชียร์ คือหน้าตามันน่ากินมาก หน้าตาเหมือนเป็น soft cookie ที่ออกแนวเป็น cookie dough หน่อยๆ แต่พอมาจริงๆแล้วแข็งมากเลยค่ะ เนื้อคุกกี้ค่อนข้างแห้ง แข็ง แป้งไม่ค่อยมีรสชาติ ที่อร่อยคือตัวช็อกโกแลตข้างบนกลมๆ ตัวนี้ค่อนข้างผิดหวัง

-Nutella Marshmallow pizza (275 บาท) เป็นพิซซ่าหน้าของหวานนะคะ ตอนแรกที่มาเสิร์ฟเรารู้สึกว่ามาร์ชเมลโล่ไม่ค่อยเยิ้มเท่าไร ส่วนบนค่อนข้างแข็ง แต่กินแล้วอร่อยมากค่ะ แป้งพิซซ่านุ่มกำลังดี นูเทลล่าให้มาค่อนข้างเยอะ portion ใหญ่มากเลยค่ะขนาดเราสั่งไซส์ m กินได้ 3-4 คนเลย จานนี้อร่อยค่ะ ประทับใจ

ร้านนี้เมนูอื่นๆเราว่าก็น่าลองนะคะ แพนเค้ก โทสต์ก็น่ากิน อยากให้ลองมากันดูค่ะ